CELEX: 32013D0309
Language: fi
Date: 2013-06-19 00:00:00
Title: 2013/309/EU: Komission täytäntöönpanopäätös, annettu 19 päivänä kesäkuuta 2013 , päätöksen 2006/168/EY liitteiden II, III ja IV muuttamisesta siltä osin kuin on kyse tietyistä eläinlääkärintodistuksia koskevista vaatimuksista naudan alkioiden tuonnissa unioniin (tiedoksiannettu numerolla C(2013) 3704)  ETA:n kannalta merkityksellinen teksti

25.6.2013   
            
            
               FI
            
            
               Euroopan unionin virallinen lehti
            
            
               L 172/32
            
         KOMISSION TÄYTÄNTÖÖNPANOPÄÄTÖS,
   annettu 19 päivänä kesäkuuta 2013,
   päätöksen 2006/168/EY liitteiden II, III ja IV muuttamisesta siltä osin kuin on kyse tietyistä eläinlääkärintodistuksia koskevista vaatimuksista naudan alkioiden tuonnissa unioniin
   (tiedoksiannettu numerolla C(2013) 3704)
   (ETA:n kannalta merkityksellinen teksti)
   (2013/309/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1) ja erityisesti sen 9 artiklan 1 kohdan ensimmäisen alakohdan b alakohdan,
   sekä katsoo seuraavaa:
   
               (1)
            
            
               Eläinten terveyttä ja eläinlääkärintodistuksia koskevista vaatimuksista naudan alkioiden tuonnissa yhteisöön ja päätöksen 2005/217/EY kumoamisesta 4 päivänä tammikuuta 2006 tehdyn komission päätöksen 2006/168/EY (2) liitteessä I vahvistetaan luettelo kolmansista maista, joista jäsenvaltioiden on sallittava naudansukuisten kotieläinten alkioiden, jäljempänä ’alkiot’, tuonti. Siinä säädetään myös lisätakeista, joita tiettyjen liitteessä lueteltujen kolmansien maiden on toimitettava eläinten tiettyjen sairauksien osalta.
            
         
               (2)
            
            
               Päätöksessä 2006/168/EY säädetään myös, että jäsenvaltioiden on sallittava sellaisten alkioiden tuonti, jotka täyttävät mainitun päätöksen liitteissä II, III ja IV olevissa terveystodistusten malleissa vahvistetut eläinten terveyttä koskevat vaatimukset.
            
         
               (3)
            
            
               Israel on päätöksen 2006/168/EY liitteessä I olevassa luettelossa niiden maiden joukossa, joista in vivo- ja in vitro -tuotettujen naudan alkioiden tuonti unioniin on sallittua. Tuontia unioniin ei kuitenkaan ole kirjattu viime vuosilta.
            
         
               (4)
            
            
               Israel ilmoitti marraskuussa 2012 Maailman eläintautijärjestölle (OIE) ensimmäisistä lypsylehmien lumpy skin -tautitapauksista. Maaliskuussa 2013 Israel ilmoitti OIE:lle, että tauti on jatkanut leviämistään alkuperäisestä taudinpurkauksesta etelän ja lännen suuntaan, ja se on siitä lähtien vaikuttanut useisiin lypsykarjoihin.
            
         
               (5)
            
            
               Lumpy skin -tauti on virustauti, joka luokitellaan ilmoituspakon alaiseksi taudiksi yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (3) liitteessä I olevassa luettelossa. Lumpy skin -tautia ei tällä hetkellä esiinny unionissa.
            
         
               (6)
            
            
               OIE:n maaeläinten terveyttä koskevan säännöstön 4.7.14 artiklan mukaisesti lumpy skin -tauti kuuluu ryhmään 4, jonka luettelossa olevista taudeista ja taudinaiheuttajista tehdyt tutkimukset osoittavat, että alkionsiirrosta aiheutuva tartuntariski voi olla huomattava, vaikka alkiot käsitellään asianmukaisesti keräämisen ja siirron välillä kansainvälisen alkionsiirtoyhdistyksen käsikirjan mukaisesti. Nautaeläinten alkioiden kauppaa ja kolmansista maista peräisin olevaa tuontia koskeva unionin lainsäädäntö on asianomaisen käsikirjan mukaista.
            
         
               (7)
            
            
               Maaeläinten terveyttä koskevan OIE:n säännöstön 11.12.10 artiklassa esitetään suosituksia, jotka koskevat nautaeläinten alkioiden ja varhaismunasolujen tuontia maista, joissa lumpy skin -tautia esiintyy.
            
         
               (8)
            
            
               Päätöksen 2006/168/EY liitteissä II, III ja IV esitetyissä eläinlääkärintodistusten malleissa ei ole tällä hetkellä lumpy skin -tautia koskevia vaatimuksia. Sen vuoksi on olemassa riski taudin leviämisestä unioniin, mikäli alkioita tuodaan kolmansista maista, joissa lumpy skin -tautia esiintyy.
            
         
               (9)
            
            
               Sen vuoksi on aiheellista sisällyttää eläinten terveyttä koskevat vaatimukset lumpy skin -taudin osalta, OIE:n maaeläinten terveyttä koskevassa säännöstössä vahvistettujen suositusten mukaisesti, päätöksen 2006/168/EY liitteissä II, III ja IV esitettyihin eläinlääkärintodistusten malleihin.
            
         
               (10)
            
            
               Sen vuoksi direktiivin 2006/168/EY liitteitä II, III ja IV olisi muutettava.
            
         
               (11)
            
            
               Kaupan häiriöiden välttämiseksi päätöksen 2006/168/EY aiemman toisinnon, johon ei ole vielä tehty tämän päätöksen mukaisia muutoksia, mukaisesti myönnettyjen eläinlääkärintodistusten käyttö olisi sallittava siirtymäkauden ajan tietyin edellytyksin.
            
         
               (12)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2006/168/EY liitteet II, III ja IV tämän päätöksen liitteessä esitetyllä tekstillä.
   2 artikla
   Jäsenvaltioiden on sallittava 1 päivään syyskuuta 2013 ulottuvan siirtymäkauden ajan kolmansista maista tulevien naudansukuisten kotieläinten alkioiden lähetysten tuonti, jonka mukana on viimeistään 31 päivänä heinäkuuta 2013 myönnetty eläinlääkärintodistus päätöksen 2006/168/EY, sellaisena kuin se on ennen siihen tällä päätöksellä tehtyjä muutoksia, liitteissä II, III ja IV esitettyjen mallien mukaisesti.
   3 artikla
   Tätä päätöstä sovelletaan 1 päivästä elokuuta 2013.
   4 artikla
   Tämä päätös on osoitettu kaikille jäsenvaltioille.
   
      Tehty Brysselissä 19 päivänä kesäkuuta 2013.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 302, 19.10.1989, s. 1.
   
      (2)  EUVL L 57, 28.2.2006, s. 19.
   
      (3)  EYVL L 62, 15.3.1993, s. 69.
   
      LIITE
      ”
            LIITE II
            
               Eläinlääkärintodistuksen malli neuvoston direktiivin 89/556/ETY mukaisesti kerättyjen naudansukuisten kotieläinten in vivo -tuotettujen alkioiden tuontia varten
            
            
               
            
               
            
               
         
         
            LIITE III
            
               Eläinlääkärintodistuksen malli sellaisten naudansukuisten kotieläinten in vitro -tuotettujen alkioiden tuontia varten, joissa on käytetty neuvoston direktiivin 88/407/ETY mukaisesti hyväksyttyä siemennestettä
            
            
               
            
               
            
               
            
               
         
         
            LIITE IV
            
               Eläinlääkärintodistuksen malli sellaisten naudansukuisten kotieläinten in vitro -tuotettujen alkioiden tuontia varten, jotka on hedelmöitetty viejämaan toimivaltaisen viranomaisen hyväksymältä keinosiemennysasemalta tai siemennesteen varastointikeskuksesta saatua siemennestettä käyttäen
            
            
               
            
               
            
               
            
               
         ’